Narodna skupština
20140428

Gospodine predsedniče Vlade, gospođo predsednice Skupštine, uvaženi poslanici, hvala vam puno na zaista divnom dočeku danas.Velika mi je čast da vam se obratim kao poslanicima u novom sazivu srpske Skupštine i to, eto, maltene odmah pošto ste dobili mandate. Znam da imate izuzetno važnu ulogu tokom trajanja ovog saziva, tokom trajanja vaših mandata, da privedete kraju suštinske reforme u svojoj zemlji. Obim novog zakonodavstva koji ćete razmatrati i o kome ćete raspravljati verujem da su bez presedana. Takođe, imaćete sve veću ulogu u praćenju adekvatne primene zakona koje usvojite. Želim vam puno uspeha u tom poslu koji ćete obavljati. Kada je premijer Vučić došao u Brisel u januaru, da bismo otpočeli pregovore o pristupanju Evropskoj uniji za Srbiju, on je govorio vrlo emotivno kada je video zastavu Srbije pored ostalih zastava zemalja članica Evropske unije i o tome kako se on osećao i vi zajedno sa njim i da je to najvažniji trenutak u istoriji Srbiji po okončanju Drugog svetskog rata.